พร้อมแล้วครับทั่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ทีมข่าวการเงิน
ช่วงเดือนเศษที่ผ่านมา โสฬส สาครวิศว กรรมการผู้จัดการ เอสเอ็มอีแบงก์ ชีพจรลงเท้า หนีบ สุรชัย กำพลานนท์วัฒน์ รองกรรมการผู้จัดการ ที่ดูแลสาขาและสินเชื่อ ออกตรวจงานตามต่างจังหวัดแทบทุกอาทิตย์ ชนิดขึ้นเหนือ ล่องใต้ แวบไป แวบมา จนลูกน้องตาลาย...
ลงพื้นที่ปั๊บ กำชับลูกน้องลุยสินเชื่อเต็มที่ เร่งมือช่วยลูกหนี้นอกระบบให้เต็มกำลัง มี.ค.ปุ๊บลุยปล่อยกู้ชุบชีวิตเถ้าแก่น้อยที่ลอยคอต่องแต่งรายละไม่เกิน 2 แสนปั๊บ ใครช้า โดนดีแน่...
จากนั้นก็อรรถาธิบายว่า ลูกหนี้นอกระบบที่ได้รับจากกรมบัญชีกลางมา 3.53 หมื่นราย วงเงินร่วม 3,846 ล้านบาทนั้น แบงก์จะแยกกลุ่มลูกหนี้เป็น 4 กลุ่ม คือ ลูกหนี้ที่มีมูลหนี้ 5 หมื่น–2 แสนบาท, มากกว่า 2 แสนบาท, น้อยกว่า 5 หมื่นบาท และกลุ่มสุดท้ายลูกหนี้ที่ไม่ใส่มูลหนี้มา จากนั้นจะกระจายรายชื่อไปยังทุกสาขา ใส่ตะกร้าล้างน้ำทันที
“ผมได้เดินสายชี้แจงผู้จัดการสาขาด้วยตัวเองแล้วว่าเราจะทำงานล่วงหน้าไปก่อน เมื่อการต่อรองกับเจ้าหนี้เสร็จสิ้นก็ให้เบิกเงินกู้ตามที่ตกลงกันได้ทันที”
จะส่งทีมจากสำนักงานใหญ่ 10 ทีม ลงไปช่วยสาขาในอุบลราชธานี อุดรธานี ขอนแก่น สุรินทร์ นครราชสีมา นคร สวรรค์ พิษณุโลก ชลบุรี นครศรีธรรมราช สมุทรปราการ และจะแอบซุ่มลงไปในพื้นที่ ใครงานไม่เดินระวังตัวไว้...งานนี้นายโสเอาจริง..